पाएं अपने शहर की ताज़ा ख़बरें और फ्री ई-पेपरडाउनलोड करें
बीते 24 घंटे में कोरोना से तीन मरीजों की मौत की पुष्टि हुई। बड़वाह (58) व महेश्वर (63) के बुजुर्ग व कतरगांव के (25) युवक की मृत्यु हो गई। महेश्वर व बड़वाह के बुजुर्गों ने खरगोन जिला अस्पताल में जबकि करतगांव के युवक ने महेश्वर कोविड केअर सेंटर पर दम तोड़ा। जिले में 177 लोगों की अब तक कोरोना से मृत्यु हो चुकी है।
इसके अलावा 148 नए संक्रमित मिले हैं। अब कुल 11926 मरीज हो गए हैं। 10556 मरीज डिस्चार्ज हो चुके हैं। 22 मरीज स्वस्थ होकर घर भी लौटे हैं। जिले में 1185 कंटेनमेंट एरिया हैं। 1240 सक्रिय मरीज हैं। जबकि 824 सैंपल की रिपोर्ट आना बाकी है।
हिम्मत जुटाई तो 63 से 97 हुआ ऑक्सीजन लेवल
जैतापुर के पन्नालाल का ऑक्सीजन सेच्युरेशन 63 पर आ गया था। वे खुद को मौत के करीब पहुंचता मान चुके थे। बेटे विकास ने पिता को निजी व फिर सरकारी अस्पताल में भर्ती कराया। संक्रमण धीरे-धीरे 25-30 पर आया। ऑक्सीजन सेच्युरेशन 70 हो गया। बेटे ने हमेशा हौसला बढ़ाया। 97 से ऊपर ऑक्सीजन सेच्युरेशन पर डिस्चार्ज हुए। वे बोले- विश्वास और हिम्मत से कोई भी बीमारी से लड़कर हरा सकता है।
ऑक्सीजन : 317 सिलेंडर व 96 इंजेक्शन मिले
गुरुवार को 317 ऑक्सीजन सिलेंडर मिले। अपर कलेक्टर बीएस सोलंकी ने बताया सभी जिलों को ऑक्सीजन की मांग के अनुसार प्लांट से सीमा तय की गई है। उसकी अनुसार मिल रही है। दोपहर 4 बजे तक सिलेंडर आ गए। 104 ऑक्सीजन से भरे सिलेंडर स्टॉक में है। 96 रेमडेसिविर इंजेक्शन उपलब्ध हुए हैं। यह जरूरत के हिसाब से वितरित किए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hne_Deva hin_Deva zho_Hant eng_Latn